stanford-oval/wikipedia huggingface dataset:
אלפא רומיאו סטלביו
מפרט טכני

הסטלביו משווקת עם ארבעה מנועים לבחירה.
מנוע בנזין I4 צילינדרים בנפח 2.0 ליטר טורבו המספק כ-200 כ"ס ב-4,500 סל"ד ומומנט מרבי של 33.6 קג"מ ב-1,750 סל"ד. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 7.2 שניות ומגיעה למהירות מרבית של 215 קמ"ש.
מנוע בנזין I4 צילנדרים בנפח 2.0 ליטר טורבו המספק כ-280 כ"ס ב-5,250 סל"ד ומומנט מרבי של 40.7 קג"מ ב-2,250 סל"ד. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 5.7 שניות ומגיעה למהירות מרבית של 230 קמ"ש.
מנוע דיזל I4 צילינדרים בנפח 2.2 ליטר טורבו המספק בין 150 כ"ס ל-210 כ"ס. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 8.8 ל-6.6 שניות ומגיעה למהירות מרבית של בין 198 ל-210 קמ"ש.
(גרסת הביצועים, QV) מנוע בנזין V6 צילינדרים בנפח 2.9 ליטר טווין טורבו המספק כ-510 כ"ס ב-6,500 סל"ד ומומנט מרבי של 61.2 קג"מ. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 3.8 שניות ומגיעה למהירות מרבית של 283 קמ"ש.
מתיחת פנים שנת 2020-2019

בנובמבר 2019 הציגה אלפא רומיאו את הסטלביו המחודש. מתיחת הפנים כללה שינוי משמעותי בתא הנוסעים, החלפת הפלסטיק בקונסוליה המרכזית בעור, שדרוג המולטימדיה לקוטר 8.8 אינץ'. מערכות סיוע לנהג ומערכות בטיחות רבות נוספו לסטלביו.
במאי 2020 הציגה אלפא רומיאו את מתיחת הפנים לגרסת הביצועים, סטלביו QV. מתיחת הפנים לגרסת ה-QV כללה כמו בגרסה הבסיסית שינוי בתא הנוסעים, ושיפור מערכות הבטיחות. וגם כיול ספורטיבי למתלים, ועיצוב ספורטיבי חד יותר.
מכירות

להלן נתוני המכירות באירופה וארצות הברית.
| שנה | אירופה | ארצות הברית | ישראל |
| --- | --- | --- | --- |
| 2017 | 17,159 | 2,721 | 70 |
| 2018 | 30,099 | 12,043 | 248 |
| 2019 | 26,866 | 9,444 | 47 |
| 2020 | 17,438 | 10,284 | 160 |
| 2021 | 16,650 | 10,539 | 317 |
הערות שוליים

↑  אלפא רומיאו סטלביו הוצג רשמית בלוס אנג'לס, באתר אוטו, ‏17 בנובמבר 2016
↑  2017 אלפא רומיאו סטלביו בישראל – מחיר החל מ-319,900 שקל, באתר קארטיוב, ‏23 במאי 2017
↑  אלפא חושפת את הסטלביו QV – הקרוסאובר הראשון של החברה, באתר קארטיוב, ‏16 בנובמבר 2016
↑  אלפא רומיאו ג'וליה וסטלביו 2020 - מתיחת פנים, באתר קארטיוב, ‏19 בנובמבר 2019
↑  דגמי 2020: אלפא רומיאו ג'וליה QV וסטלביו QV, באתר קארטיוב, ‏07 במאי 2020
↑  אלפא רומיאו סטלביו - נתוני מכירות באירופה, באתר carsalesbase
↑  אלפא רומיאו סטלביו - נתוני מכירות בארצות הברית, באתר carsalesbase
↑  אלפא רומיאו סטלביו - נתוני מכירות בישראל, באתר קארזון
גרסת ה-QV
אלפקה (כוכב)

אַלְפֶקָה, נקרא גם  גֶמָה או α בכתר צפוני, הוא הכוכב הבהיר ביותר בקבוצת הכוכבים כתר צפוני. שמו הוא קיצור של השם בערבית: نير الفكّة - "נאיר אל-פאקא" שפירושו "הבהיר שבשבור", כלומר הכוכב הבהיר בכתר השבור, שכן זהו הכוכב הבהיר ביותר מבין ששת הכוכבים שיוצרים צורה של חצי עיגול שמזכירה כתר שבור או טבעת שבורה. השם "גמה" (Gemma) הוא "תכשיט" בלטינית, שכן הכוכב מסמל אבן יקרה שבכתר.
תכונות

אלפקה הוא כוכב כפול לוקה המורכב משני כוכבי הסדרה הראשית שמקיפים זה את זה בזמן מחזור של 17.36 ימים במסלול אליפטי כך שהמרחק ביניהם נע בין שמינית יחידה אסטרונומית ורבע יחידה אסטרונומית. בכל מחזור עובר הכוכב העמום יותר על פני הכוכב הבהיר וגורם לירידה של כעשירית דרגה בבהירות נראית של הזוג וכאשר הכוכב הבהיר מסתיר את העמום נגרמת ירידה קטנה מאוד של כשתי מאיות דרגה בבהירות.
תכונות > תכונות אלפקה A

אלפקה A הוא כוכב הסדרה הראשית לבן עם סיווג ספקטרלי A0 V, דומה בתכונותיו לווגה. מסתו כ-2.6 מסות שמש, רדיוסו כ-3 רדיוסי שמש וטמפרטורת פניו כ-9,700 קלווין. הוא מאיר בעוצמה של קרוב לפי 60 מעוצמת ההארה של השמש באור נראה ומעט יותר מכך בצירוף הקרינה בתחום העל-סגול. בדומה לכוכבים מסוגו הוא מסתובב על צירו במהירות גדולה יחסית של לפחות 127 קילומטרים בשנייה.
תכונות > תכונות אלפקה B

אלפקה B הוא כוכב הסדרה הראשית צהוב עם סיווג ספקטרלי G5 V, דומה בתכונותיו לשמש. מסתו כ-0.9 מסות שמש, רדיוסו כ-0.9 רדיוסי שמש וטמפרטורת פניו כ-5,800 קלווין. הוא מאיר בעוצמה של כ-80% מעוצמת ההארה של השמש. אלפקה B פולט קרינת רנטגן חזקה שנוצרת ככל הנראה משדות מגנטים המושרים כתוצאה מסיבוב בכוכב על צירו. מהירות הסיבוב של אלפקה B היא כ-14 קילומטרים בשנייה, פי 7 יותר מהר ממהירות הסיבוב העצמי של השמש, מה שמצביע שגיל מערכת הכוכבים הוא כמה מאות מיליוני שנים, כעשירית מגילה של השמש.
הערות שוליים

1 2  SIMBAD: Alphecca
1 2 3 4 5 6 7 8 9 10 11  J. Tomkin & D. M. Popper: Rediscussion of eclipsing binaries. XV - Alpha Coronae Borealis, a main-sequence system with components of types A and G, Astronomical Journal, vol. 91, p. 1435 (1986)
↑  F. Royer, S. Grenier, M. O. Baylac, A. E. Gómez & J. Zorec: Rotational velocities of A-type stars in the northern hemisphere. II. Measurement of v sin i, Astronomy and Astrophysics, vol. 393, p. 906 (2002)
1 2  M. Güdel, K. Arzner, M. Audard & R. Mewe: Tomography of a stellar X-ray corona: alpha Coronae Borealis, Astronomy and Astrophysics, vol. 403, p. 155-6 (2003)
↑  M. Güdel, K. Arzner, M. Audard & R. Mewe: Tomography of a stellar X-ray corona: alpha Coronae Borealis, Astronomy and Astrophysics, vol. 403, p. 160 (2003)
↑  J. Tomkin & D. M. Popper: Rediscussion of eclipsing binaries. XV - Alpha Coronae Borealis, a main-sequence system with components of types A and G, Astronomical Journal, vol. 91, p. 1432 (1986)
אליאס ילרט

אליאס ילרט כריסטנסן (בדנית: Elias Jelert Kristensen; נולד ב-12 ביוני 2003 בווירום שבדנמרק) הוא כדורגלן דני המשחק בעמדת המגן הימני בקבוצת פ.צ. קופנהגן מליגת העל הדנית.
קריירת מועדונים

ילרט גדל במחלקות הנוער של וירום-סורגנפרי בולדקלוב ופ.צ. קופנהגן. בשנת 2021 החל לשחק בקבוצה הבוגרת של פ.צ. קופנגהן מליגת העל הדנית.
תארים

אליפות דנמרק (2): 2021/2022, 2022/2023
הגביע הדני (1): 2022/2023
אלי ורטמן

| --- | --- |

פרופסור אלי ורטמן
 לידה:  20 ביוני 1949 (בן 75)
 לאום:  ישראלי-יהודי
 לימודי רפואה:  הפקולטה לרפואה, האוניברסיטה העברית 
 התמחות:  נוירולוג, מנהל רפואי
 תואר:  פרופסור בפקולטה לרפואה של האוניברסיטה העברית בירושלים
 תפקידים:  מנכ"ל מרפאות מרחב
 
אלי ורטמן (נולד ב-20 ביוני 1949) הוא פרופסור, נוירולוג התנהגותי בכיר, במרכז רפואי הדסה.
ביוגרפיה

ורטמן סיים את ההכשרה הרפואית בפקולטה לרפואה באוניברסיטה העברית במרכז הרפואי הדסה בשנת 1978 וסיים את התמחותו בנוירולוגיה בהדסה עין כרם בשנת 1979.
עד שנת 1985 עבד כנוירולוג במחלקות שונות בבית החולים הדסה עין כרם, ובאותה שנה החל לנהל את מחלקת הנוירופסיכוגריאטריה בבית חולים הרצוג.
במקביל לעבודתו בבית חולים הרצוג, בין השנים 1999 ל-2001 שימש כנוירולוג התפתחותי במרפאות צה"ל.
בשנת 2003 מונה למנהל המחלקה המרכזית לנוירולוגיה במרפאות כללית ובשנת 2007 הקים את מרפאות מרחב המתמחות בטיפול וייעוץ ל"גיל השלישי".
משנת 1996 מרצה ורטמן באוניברסיטה העברית ומשנת 2013 משמש כפרופסור חבר באוניברסיטה.
בשנת 2020 היה שותף בהקמת Ascento Medical המתמחה בטיפול ומניעה בדמנציה ואלצהיימר, תוך שימוש בבינה מלאכותית ולמידת מכונה.
חיים אישיים

ורטמן נשוי לדבורה ואב לחמישה ומתגורר במעלה מכמש.
בנו, רס"ן דגן משה ורטמן, נפל בקרב ברצועת עזה בי' בטבת תשס"ט (5 בינואר 2009), במהלך מבצע עופרת יצוקה.
הערות שוליים

↑  האתר הרשמי של מרפאות מרחב
↑  רס"ן דגן ורטמן באתר יזכור
אנג'לה קורן

| --- | --- |
אין תמונה חופשית
 לידה:  1959 (בת 65 בערך) 
 מדינה:  אנגליה 
 פרופיל ב-IMDb
 
אנג'לה קורן (באנגלית: Angela Curran; נולדה במרץ 1959) היא שחקנית אנגלייה הידועה מהופעותיה בסרטים "למות מלוויה" (2007), "ג'יין אייר" (2011) ו"הנערה הדנית" (2015).
ביוגרפיה

ב-2003 הופיעה קורן בתוכנית רדיו משלה בשם "Happy Talk" ששודרה ברדיו 3.
קורן גילמה את אשת האבטחה ג'נט ב-18 פרקים של הסיטקום "החבר'ה מהלשכה" של ITV שעלה לשידור ב-2013.
בטלוויזיה שיחקה קורן בתפקיד קייטלין מורגן בסדרה "דוק מרטין". בקולנוע הופיעה בסרטים "ניקולס ניקלבי" (2002), "נערות לוח השנה" (2003) בתפקיד מיי, "אשת הברזל" (2011), ובסרטיו של מייק לי "עירום" (1993), "סודות ושקרים" (1996), "וירה דרייק" (2004) ו"מר טרנר" (2014).
קורן עבדה בהזדמנויות אחדות עם ויקטוריה ווד, בין השאר בפרק בסדרה "נשות המזנון" בשנת 1999, ובסרט הטלוויזיה "אריק וארני" ב-2011.
ב-2016 הופיעה קורן במחזה "The Restoration of Nell Gwyn" בתיאטרון פארק שבלונדון.
הערות שוליים

↑  "ANGELA CURRAN". Spotlight. נבדק ב-12 במאי 2017. {{cite web}}:  (עזרה)
↑  Reid Smith, Tris. "Gay actor Russell Tovey to star in new ITV sitcom". Gay Star News. נבדק ב-12 במאי 2017. {{cite web}}:  (עזרה)
↑  "The Restoration of Nell Gwyn". Park Theatre. נבדק ב-12 במאי 2017. {{cite web}}:  (עזרה)
↑  "Eric and Ernie (BBC-2 Jan 1, 2011, Daniel Rigby, Bryan Dick)". נבדק ב-2017-10-17.
↑  Clark, Ed. "Review: The Restoration of Nell Gwyn at Park Theatre". Exeunt Magazine. נבדק ב-13 במאי 2017. {{cite web}}:  (עזרה)
אמריקנו (קוקטייל)

| --- | --- |

 נתונים
 מרכיבים:  קמפרי, קוביית קרח, פלח תפוז, מי סודה, ורמוט אדום, כוס אולד פאשן 
 אופן ההכנה:  מזיגה ישירה לכוס אולד פאשן
 כוס:   כוס אולד פאשן
 קישוט:  פלח תפוז או לימון
 
אמריקנו (באנגלית: Americano) הוא קוקטייל המוכר רשמית על ידי איגוד הברמנים הבינלאומי. הקוקטייל מורכב מ-30 מ"ל קמפרי, 30 מ"ל ורמוט אדום והשלמה של מי סודה. את המרכיבים מוזגים לתוך כוס אולד פאשן עם קרח במזיגה ישירה ומקשטים בפלח תפוז או לימון.
היסטוריה

האמריקנו הוגש לראשונה בשנת 1860 על ידי גאספר קמפרי שהקים את קבוצת קמפרי בקפה קמפרי. בתחילה, קוקטייל זה נודע בשם מילאנו-טורינו בגלל המקור של מרכיביו: קמפרי ממילאנו והורמוט האדום צ'ינזאנו מטורינו. בתחילת 1900 האיטלקים שמו לב כי אמריקנים רבים מזמינים את הקוקטייל הזה, על כן שונה שמו לאמריקנו.
אמריקנו בסרטים

אמריקנו הוא הקוקטייל הראשון שהזמין ג'יימס בונד בספר הראשון בסדרה של איאן פלמינג - קזינו רויאל.

בסרט רצח בעיניים בונד מזמין שוב את הקוקטייל הזה.
ראו גם

נגרוני
אליאס דוד קוריאל

| --- | --- |
אין תמונה חופשית
 לידה:  9 באוגוסט 1871 קורו, ונצואלה 
 פטירה:  28 בספטמבר 1924 (בגיל 53) 
 מדינה:  ונצואלה 
 מקום לימודים:  University of Zulia 
 שפות היצירה:  ספרדית 
 
אליאס דוד קוריאל (9 באוגוסט 1871 – 28 בספטמבר 1924) היה משורר וסופר ונצואלי. הוא נחשב לאחד מהמשוררים הבולטים בוונצואלה במאה ה-20.
ביוגרפיה

קוריאל נולד ב-1871, לדוד קוריאל ואקסילדה אבנאטאר דה קוריאל. הוא למד בקולג' הפדרלי, שם ייסד מקהלה. יחד עם. המשורר אנטוניו חוסה הרמוסו, הוא יצר את העיתון שבועי, La Cantera. קוריאל שימש גם כעורך הראשי של העיתון El Día‏.
קוריאל חיבר את המילים של ההמנון של מדינת פלקון בוונצואלה.
הערות שוליים

1 2 3  ""Elías David Curiel, precursor del Modernismo en Venezuela" por María Cristina Solaeche Galera". gibralfaro.uma.es. נבדק ב-29 באוקטובר 2019. {{cite web}}:  (עזרה)
↑  Arbell, Mordehay (2002). The Jewish Nation of the Caribbean: The Spanish-Portuguese Jewish Settlements in the Caribbean and the Guianas (באנגלית). Gefen Publishing House Ltd. ISBN 978-965-229-279-7.
| --- | --- |
בקרת זהויות :  NLI: 987007276823105171  BnF: cb122177071 (data)  GND: 1056790172  ISNI: 0000 0000 2557 3025  LCCN: n85303715  VIAF: 68979631   WorldCat (עם VIAF): 68979631
אנג'לה ריפון

| --- | --- |

אנג'לה ריפון, 1983
 לידה:  12 באוקטובר 1944 (בת 79) פלימות', הממלכה המאוחדת 
 מדינה:  הממלכה המאוחדת הממלכה המאוחדת
 תקופת הפעילות:  מ-1966 
 מעסיק:  BBC 
 פרסים והוקרה:  קצינה במסדר האימפריה הבריטית  מפקדת במסדר האימפריה הבריטית 
 
אנג'לה ריפון (באנגלית: Angela Rippon; נולדה ב-12 באוקטובר 1944) היא עיתונאית ומגישת טלוויזיה ורדיו בריטית. ריפון הגישה תוכניות חדשות ברדיו ובטלוויזיה בדרום מערב אנגליה לפני שעבר להגיש מהדורת חדשות בBBC, והפכה למגיש קבוע ב-1975. היא הייתה העיתונאית הראשונה שקיבלה תפקיד קבוע בהגשת חדשות הטלוויזיה הלאומית של ה-BBC, ומגישת החדשות השלישית שהופיעה בשידורים ארציים בטלוויזיה הבריטית.
ביוגרפיה

ריפון נולדה בפלימות', שבדרום-מערב אנגליה למשפחה ממעמד הפועלים. אביה שירת בחיל הנחתים המלכותי ולקח חלק במלחמת העולם השנייה ואמה הייתה תופרת. לאחר שעזבה את בית הספר בגיל שבע עשרה החלה לעבוד כעורכת ב-ITV.
בגיל 21 היא החלה את הקריירה הטלוויזיונית שלה בסניף של ה-BBC האזורי. ב-1975 הוצע לה להגיש מהדורת חדשות ארצית בערוץ, ובכך הפכה לאישה הראשונה שעשתה זאת. בין האירועים שסיקרה במסגרת עבודתה בערוץ נכללה חתונתם של הנסיך צ'ארלס והנסיכה דיאנה.
ב-1977 היא הנחתה את האירוויזיון שנערך בלונדון.
ב-1967 נישאה לבעלה וב-1989 הם נפרדו.
בשנת 2018, ריפון הגישה את  הסיקור חי של חתונתם של הנסיך הארי ומייגן מרקל עבור ערוץ שבע באוסטרליה לצד מייקל אושר ומליסה דויל .
באוגוסט 2023, הוכרז שהיא תשתתף בסדרה העשרים ואחת של Strictly Come Dancing, למעלה משלושים שנה לאחר שהנחתה את הגרסה המקורית של התוכנית Come Dancing . ריפון, שמלאו לה 79 בזמן שהשתתפה בסדרה, היא המתמודדת הוותיקה ביותר בתולדות התוכנית.
ביוגרפיה > פרסים

בשנת 2004 קיבלה ריפון את אות מסדר האימפריה הבריטית.
חיה האישיים

ב-1967, בגיל 22, היא נישאה לכריסטופר דר אשר עובד בתור מהנדס. לא היו להם ילדים והם נפרדו ב-1989 והתגרשו מאוחר יותר.  ריפון אמרה שסיום נישואיה היה כואב מאוד, ושמעמד הסלבריטאי שלה אחד מהסיבות לגירושים.  היו לה מערכות יחסים ארוכות טווח לאחר מכן, אבל היא שמחה להיות רווקה.
הערות שוליים

↑  Brown, Maggie (27 במאי 2019). "Nan Winton obituary". The Guardian. נבדק ב-7 ביוני 2023. {{cite news}}:  (עזרה)
↑  "Royal Wedding: guide". 9 במאי 2018. {{cite web}}:  (עזרה)
↑  https://www.inside7.com.au/swm-news/royal-wedding-live-across-the-screens-of-seven (הקישור אינו פעיל, June 2019)
↑  "From Come Dancing to Strictly Come Dancing Angela Rippon CBE joins our line-up for 2023!". 4 באוגוסט 2023. {{cite web}}:  (עזרה)
↑  "Angela Rippon," Contemporary Authors Online, Detroit: Gale, (2008) Gale Biography In Context
↑  "Interview in Modern & Mature by Noreen Barr". אורכב מ-המקור ב-8 בספטמבר 2013. נבדק ב-24 ביוני 2012. {{cite web}}:  (עזרה)
↑  Banim, Julia (23 בספטמבר 2023). "Strictly star Angela Rippon's heartbreaking end to her first marriage". The Mirror. {{cite web}}:  (עזרה)
↑  Elmes, Sarah (20 בספטמבר 2023). "Strictly star's husband ran off with another woman". Plymouth Live. {{cite web}}:  (עזרה)
↑  Macdonald, Siobhan (14 באוקטובר 2023). "Strictly star Angela Rippon's ex husband's life abroad after heartbreaking split". Daily Record. {{cite web}}:  (עזרה)
אני אוהב את גרושתי

| --- | --- |
כרזת הסרט
כרזת הסרט
 מבוסס על:  רומן של דון פירס
 בימוי:  פול מזורסקי 
 הופק בידי:  פול מזורסקי 
 תסריט:  פול מזורסקי 
 עריכה:  דון קמבן 
 שחקנים ראשיים:  ג'ורג' סיגל סוזן אנספק
 מוזיקה:  ביל קונטי 
 צילום:  ברוס סרטיס 
 מדינה:  ארצות הברית 
 חברה מפיצה:  האחים וורנר 
 שיטת הפצה:  וידאו על פי דרישה 
 הקרנת בכורה:  17 ביוני 1973
 משך הקרנה:  117 דק' 
 שפת הסרט:  אנגלית 
 סוגה:  דרמה קומית 
 הכנסות:  2,900,000 דולר
 הכנסות באתר מוג'ו:   blumeinlove
 סרט הבא:  הארי וטונטו 
 דף הסרט ב־IMDb
 
אני אוהב את גרושתי (באנגלית: Blume in Love) הוא סרט קולנוע אמריקאי מסוגת קומדיה רומנטית משנת 1973 בבימויו, בכתיבתו ובהפקתו של פול מזורסקי, עם ג'ורג' סיגל וסוזן אנספק בתפקידים הראשיים.
העלילה מתוארת בפלאשבקים של יחסי אהבה-שנאה בין שני בני זוג. חלק גדול מהצילומים נערכו בכיכר סן מרקו בוונציה. - סצנות הפתיחה והסיום.
פול מזורסקי מופיע בסרט בתפקיד קטן. הוא היה מועמד לפרס גילדת הכותבים של אמריקה על תסריט מקורי הטוב ביותר לקומדיה.
תקציר העלילה

סטיבן בלום (ג'ורג' סיגל) יושב בכיכר סן מרקו בוונציה ומספר לצופה על ההיסטוריה שלו עם גרושתו נינה (סוזן אנספק).
הוא עורך דין לענייני גירושין בבוורלי הילס והיא עובדת במחלקת הרווחה של לוס אנג'לס. לאחר היכרות קצרה הם מתחתנים ומבלים את ירח הדבש שלהם בוונציה. הם נשואים שש שנים עד שיום אחד היא חוזרת מוקדם מעבודה בגלל הצטננות ומוצאת את גלוריה (אנזט צ'ייס) מזכירתו של סטיבן, בחדר המיטות שלהם.
בשקט וללא צעקות היא עוזבת את הבית והם מתגרשים בלאס ווגאס. שם הוא נפגש עם ידידתה של נינה, ארלין (מרשה מייסון) והם מתחילים לקיים יחסים אבל סטיבן אינו מרוצה - הוא חושב כל הזמן על נינה וזה פוגע באונו המיני וגם הפסיכיאטר לא מסוגל לעזור לו. ידידו, עורך הדין הלמן (פול מזורסקי) מייעץ לו לפטר את גלוריה.
בינתיים מתחילה נינה ביחסים עם אלמו קול (כריס כריסטופרסון) מוזיקאי מובטל הצעיר ממנה ב-12 שנים.
סטיבן מרגיש כל הזמן משיכה לגרושתו והיא מרשה לו להיכנס לביתה שם הוא מתידד עם אלמו ושלושתם שרים ביחד ומעשנים ג'וינט.
באחד הפעמים מגיע סטיבן לנינה כשאלמו אינו נמצא ותוך כדי המפגש הוא כופה עצמו עליה. כשאלמו חוזר היאה אומרת לו שסטיבן אנס אותה והוא מכה אותו.
סטיבן חוזר למשרדו ומטפל בלקוחה גב' קרמר (שלי וינטרס) שבעלה נטש אותה לטובת דיילת צעירה.
כעבור מספר חדשים מגיעה נינה למשרדו של סטיבן ומודיעה לו שהיא בהריון ממנו וכי אלמו עזב אותה. הוא מוכן לממן את אחזקת התינוק והם נדברים להיפגש עוד שבועיים בכיכר סן מרקו. סטיב יושב לבדו ומאזין לקונצרט בכיכר עד שהוא מזהה את נינה והם מתחבקים.
צוות השחקנים

| שם השחקן/ית | שם הדמות | הערות |
| --- | --- | --- |
| ג'ורג' סיגל | סטיבן בלום |  |
| סוזן אנספק | נינה בלום |  |
| מרשה מייסון | ארלין |  |
| פול מזורסקי | הלמן | ידיד של סטיבן |
| כריס כריסטופרסון | אלמו קול | זמר מובטל |
| שלי וינטרס | גב' קרמר | לקוחה של סטיבן |
| אנזט צ'ייס | גלוריה | מזכירה |
אני אוהב אותך (שיר של חיים אוליאל)

| --- | --- |
 סינגל בביצוע חיים אוליאל
 מתוך האלבום תני לו ללכת
 יצא לאור:  2002
 שפה:  עברית
 אורך:  3:14
 חברת תקליטים:  הד ארצי
 כתיבה:  חיים אוליאל
 הפקה:  מאיר עמר
אני אוהב אותך הוא סינגל שהוקלט על ידי הזמר הישראלי חיים אוליאל. את השיר הוציאה לאור בשנת 2002 חברת התקליטים הד ארצי, והוא נכלל כרצועה השנייה באלבום האולפן השני של אוליאל, תני לו ללכת.
על השיר

"אני אוהב אותך" נכתב והולחן על ידי אוליאל, והופק על ידי מאיר עמר. ב-3 בנובמבר הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום ה-20. ב-8 בדצמבר עלה למקום התשיעי – המיקום הגבוה ביותר אליו הגיע. ב-29 בדצמבר, לאחר שבעה שבועות צעידה, יצא מהמצעד.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 9 |  |
הערות שוליים

↑  המצעד השבועי של רשת ג' מתאריך 3 בנובמבר 2002. פזמונט
↑  המצעד השבועי של רשת ג' מתאריך 10 בנובמבר 2002. פזמונט
↑  המצעד השבועי של רשת ג' מתאריך 8 בדצמבר 2002. פזמונט
↑  המצעד השבועי של רשת ג' מתאריך 29 בדצמבר 2002. פזמונט
| חיים אוליאל |
| --- | --- |
אלבומי אולפן: סנדוק לעג'ב • תני לו ללכת • לפי שעה
סינגלים: "סימני סערה" • "תני לו ללכת" • "אני אוהב אותך" • "התקשרי אלי"
ערכים קשורים: שפתיים
אמינאטה ודראוגו

| --- | --- |
 מדינה:  בורקינה פאסו 
 השכלה:  אוניברסיטת ואגאדוגו 
 
אנימטה ודראוגו (בצרפתית: Aminata Ouédraogo) היא במאית קולנוע ומנהלת בורקינאית. היא המנהלת הכללית של האיחוד הפאן-אפריקאי של נשים בתעשיית הקולנוע (UPAFI).
ביוגרפיה

ודראוגו למדה במכון האפריקאי ללימודי קולנוע (INAFEC), ב אוניברסיטת ואגאדוגו, והמשיכה אחר כך במכון ללימודי אדריכלות ותקשורת (IMAC) בפריז.
ודראוגו שימשה כיועצת עבור הפסטיבל הפאן-אפריקאי לקולנוע וטלוויזיה של ואגאדוגו (FESPACO). ב-1991, במהדורת FESPACO ה-12, היא יסדה את העמותה לנשות מקצוע אפריקאיות בקולנוע, הטלוויזיה והווידאו (AFAPCTV). ב-1995 העמותה התארגנה מחדש בתור האיחוד הפאן-אפריקאי של נשים בתעשיית הקולנוע (UPAFI), ומונתה למנהלתו. היא גם יועצת טכנית של שר התרבות והתיירות בבורקינה פאסו.
פילמוגרפיה

L'impasse, 1988. סרט עלילתי.
A qui le tour?, 1991. סרט תיעודי.
Ak Patashi (Qui m'a poussé), 1992. סרט תיעודי.
Alcoolisme, 1992. סרט תיעודי.
הערות שוליים

1 2  'Interview with Aminata Ouédraogo', in Ellerson, Beti, ed., Sisters of the Screen: Women of Africa on Film Video and Television, NJ: Africa World Press, 2000. Reprinted online at https://www.africanwomenincinema.org/AFWC/Ouedraogo.html.
↑  Sophie Hoffelt (1998). "Les femmes réalisatrices en Afrique subsaharienne". L'Afrique politique: 24. ISBN 978-2-86537-843-2.
↑  Claire Diao, Aminata Ouedraogo : « Un jour, une femme remportera l’Étalon de Yennenga ! », africultures, 2 June 2009.
אנג'לה ת'ורן

| --- | --- |
אין תמונה חופשית
 לידה:  25 בינואר 1939 קראצ'י, הראג' הבריטי 
 פטירה:  16 ביוני 2023 (בגיל 84) בטרסי, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1962 
 מקום לימודים:  בית ספר גילדהול למוזיקה ודרמה  Farlington School 
 בן או בת זוג:  Peter Penry-Jones (1967–2009) 
 צאצאים:  רופרט פנרי-ג'ונס, Laurence Penry-Jones 
 פרופיל ב-IMDb
 
אנג'לה ת'ורן (באנגלית: Angela Thorne; 25 בינואר 1939 –  16 ביוני 2023) הייתה שחקנית אנגלייה. הייתה ידועה בעיקר מהופעתה בתפקיד מרג'ורי פרובישר, חברתה הטובה של אודרי פורבס-המילטון (פנלופה קית') בסדרה הקומית "האצילות מחייבת", ומהופעתה בתפקיד מרגרט תאצ'ר בסרט "Anyone for Denis".
ביוגרפיה

אנג'לה ת'ורן נולדה בשנת 1939 בעיר קראצ'י שבהודו הבריטית (כיום פקיסטן). אביה, ויליאם הרברט אלפרד ת'ורן, היה רופא בצבא ההודי ואמה, סילביה (לזלי), הייתה מורה. בחמש השנים הראשונות לחייה התגוררה בהודו. ת'ורן למדה משחק בבית ספר גילדהול למוזיקה ודרמה.
בתוכנית "Who Do You Think You Are?" של ה-BBC המתחקה אחרי שורשים משפחתיים ששודרה באוגוסט 2010 התארח בנה של ת'ורן השחקן רופרט פנרי-ג'ונס. התברר שאביה של ת'ורן, ויליאם, שירת בחיל הרפואה ההודי והשתתף בקרב על מונטה קאסינו. כמו כן נודע כי לאבות אבותיו היה קשר ממושך עם צבא הודו.
ביוגרפיה > קריירה

העבודה המקצועית הראשונה של ת'ורן הייתה בתיאטרון הילדים של קאריל ג'נר. אחרי שהופיעה במשך עונה בתיאטרון רפרטוארי ביורק ובשפילד, שיחקה במחזה "Night Must Fall" בתיאטרון רויאל וינדזור ובתיאטרון היימרקט. בין הפקות הטלוויזיה בהן הופיעה היו "אליזבת ר" בתפקיד לטיס נוליס (אנ'), בסרט "The Liars", ובעיבוד לסיפור "הרוח מטירת קאנטרוויל" בתפקיד הראשי לצדו של ברוס פורסיית' בתפקיד הרוח. היא זכתה לשבחי המבקרים על תפקידה כמרגרט תאצ'ר בעיבוד הטלוויזיוני משנת 1982 לפארסה הסטירית "Anyone for Denis?". ב-1984 שיחקה בתפקיד סוזן "הדוכסית" בהפקה מחודשת בווסט אנד של המחזה "Happy Family" מאת ג'יילס קופר לצדם של איאן אוגילבי וסטפני ביצ'אם. ב-1996 כיכבה במחזה "Communicating Doors" בתיאטרון סבוי שבלונדון.
ב-1976 שיחקה ת'ורן בשני פרקים של הסיטקום "Get Some In!" בתפקיד גברת פיירפקס. ב-1977 הופיעה בתפקיד ליידי טראסקוט בפרק בסדרה "The Good Life". בין השנים 1979 ו-1981 שיחקה בתפקיד קבוע בסדרה הקומית "האצילות מחייבת". בעלה הופיע אף הוא בשני פרקים בסדרה. היא שיחקה באותו תפקיד גם בסדרת תסכיתי רדיו ב-1997, ובתוכנית טלוויזיה ספיישל חג המולד בשנת 2007. היא כיכבה בסדרה קומית נוספת "Three Up, Two Down". אחרי סיום הסדרה "האצילות מחייבת" שיחקה בתפקיד הארייט פארינגטון בסיטקום "Farrington of the F.O" מאת דיק שארפל ששודרה ב-ITV.
ת'ורן השתתפה בתפקיד אורח בפרק בסדרה "רציחות במידסומר" ובפרק בסדרה "המלחמה של פויל". ב-1989 דיבבה את תפקיד אליזבת השנייה בסרט "העי"ג" המבוסס על ספרו של רואלד דאל.
ביוגרפיה > חיים אישיים

ב-22 בספטמבר 1967 נישאה ת'ורן לשחקן הטלוויזיה פיטר פנרי-ג'ונס לו הייתה נשואה עד למותו ב-2009. לבני הזוג נולדו שני בנים לורנס ורופרט.
פילמוגרפיה

הו, איזו מלחמה נחמדה (1969) Oh! What a Lovely War
הגורם האנושי (1979) The Human Factor
ליידי אוסקר (1979) Lady Oscar
(1979) North Sea Hijack
האצילות מחייבת (1979–1981, 2007) To the Manor Born
(1982) Anyone for Denis?
בולשוט (1983) Bullshot
שלושה למעלה, שניים למטה (Three Up, Two Down) (1985–1989)
פרחים ועשבים שוטים (1995) Cold Comfort Farm
צעירים יפים ומבריקים (2003) Bright Young Things
לאסי (2005) Lassie
הערות שוליים

↑  BBC - en:Who Do You Think You Are? (British TV series), 16 August 2010
↑  Who Do You Think You Are, Series 7, Rupert Penry-Jones at bbc iplayer
| --- | --- |
בקרת זהויות :  LCCN: no98072670  SNAC: w6ps5jdv  VIAF: 38993361   WorldCat (עם VIAF): 38993361
אלן קלמט

אלן קלמט (בצרפתית: Alain Calmat; נולד ב-31 באוגוסט 1940) הוא פוליטיקאי, ומחליק אמנותי על קרח צרפתי-יהודי. הוא אלוף עולם (גטבורג 1965), סגן אלוף אולימפי (אינסברוק 1964), 3 פעמים ברציפות אלוף אירופה (1962–1964) ו-5 פעמים אלוף צרפת (1958, 1962 - 1965) בהחלקה אמנותית על קרח ליחידים. הוא זכה לכבוד להדליק את הלפיד האולימפי בטקס הפתיחה של אולימפיאדת גרנובל (1968). קלמט כיהן כשר הנוער והספורט של צרפת (1984 - 1986) וכראש עיר (ליברי-גרגן).
קורות חיים

קלמט נולד בפריז למשפחה יהודית. הוא החל להחליק על הקרח בגיל 9.
באולימפיאדת קורטינה ד'אמפצו (1956) סיים קלמט בתחרות לגברים במקום תשיעי.
באולימפיאדת סקוו ואלי (1960) סיים קלמט בתחרות לגברים במקום שישי. באליפות העולם בהחלקה אמנותית על הקרח שנערכה בוונקובר, קנדה, זכה קלמט במדליית ארד בתחרות לגברים.
קורות חיים > אלוף אירופה

באליפות אירופה בהחלקה אמנותית על הקרח שנערכה בז'נבה מרץ 1962 זכה קלמט לראשונה במדליית זהב בתחרות לגברים לפני קרול דיבין מצ'כוסלובקיה ומנפרד שנלדורפר ממערב גרמניה. כשבועיים לאחר מכן, באליפות העולם בהחלקה אמנותית על הקרח שנערכה בפראג, צ'כוסלובקיה הוא זכה במדליית ארד בתחרות לגברים, אחרי דונלד ג'קסון מקנדה וקרול דיבין.
באליפות העולם בהחלקה אמנותית על הקרח שנערכה בקורטינה ד'אמפצו, איטליה בשנת 1963, זכה קלמט במדליית כסף בתחרות לגברים.
קורות חיים > סגן אלוף אולימפי

באולימפיאדת אינסברוק (1964) זכה קלמט במדליית כסף בתחרות לגברים, אחרי מנפרד שנלדורפר ולפני סקוט אלן מארצות הברית. שלושה שבועות לאחר מכן, באליפות העולם בהחלקה אמנותית על הקרח שנערכה בדורטמונד, מערב גרמניה הוא זכה במדליית כסף בתחרות לגברים, אחרי מנפרד שנלדורפר ולפני קרול דיבין מצ'כוסלוביה.
קורות חיים > אלוף עולם

באליפות העולם בהחלקה אמנותית על הקרח שנערכה בקולורדו ספרינגס, ארצות הברית בשנת 1965, זכה קלמט במדליית זהב בתחרות לגברים, לפני סקוט אלן מארצות הברית ודונלד נייט מקנדה.
חייו האישיים > רופא

קלמט למד רפואה והתמחה בכירורגיה. הוא השתתף בצוות שפיתח את השתלת הלב הראשונה בצרפת.